Cowgills lov

Cowgills lov, oppkalt etter Warren Cowgill, viser til to ubeslektede lydendringer - den ene i urgresk og den andre i urgermansk.

Cowgills lov i gresk 
I urgresk sier Cowgills lov at en tidligere /o/-vokal blir /u/ mellom en resonant (/r/, /l/, /m/, /n/) og en labial konsonant (inkludert labiovelarer), samme hva rekkefølgen er.

Eksempler:

  "natt" < UIE *nokʷts (jf. latin , vedisk nák < *nakts, gotisk , hettittisk gen. ent.  /nekʷts/)
  "blad" < UIE *bʰolyom (jf. latin )
  "mølle" < UIE *mol-eh₂- (jf. latin )
  "negl" (rot ónukh-) < tidlig urgresk *onokʷʰ- < UIE h₃nogʷʰ- (jf. gammelengelsk  < urgermansk *nag-laz)

Merk at når en labiovelar står inntil en /o/ påvirket av Cowgills lov, forårsaker den nye /u/-en at labiovelaren taper den labiale komponenten (som i nùks og ónuks/ónukh-, hvor den normale greske endringen *kʷ > p ikke har funnet sted).

Cowgills lov i germanske språk 
Cowgills lov i germanske språk har ingen sammenheng med Cowgills lov i gresk, de er bare oppkalt etter samme person. Loven sier at laryngalen /h₃/, og kanskje /h₂/, i urindoeuropeisk (UIE) går over til en /k/ i urgermansk når den står rett etter en sonant, og rett foran /w/. Loven er fremdeles omdiskutert, men i større og større grad akseptert. Donald Ringe (2006) aksepterer den som riktig, Andrew Sihler (1995) tar ikke stilling.

Det finnes forholdsvis få eksempler:

 *kwikwaz "levende" (beslektet med bokmål , som i ) < UIE *gʷih₃-wos (jf. latin )
 *unkw- "oss to" (jf. gotisk ) < UIE *n̥h₃we (jf. gresk ; vedisk āvā́m akk. du. "oss to" < *āva-ám)
 Muligens gammelengelsk  "ektemanns bror" < UIE *dayh₂wḗr (jf. gresk , vedisk devṛ́, latin 

Hvis loven blir allment akseptert kan dens relative kronologi få konsekvenser for den mulige rekonstruerte lydverdien til h₃. Fordi germansk /k/ kommer fra tidligere UIE /g/, og fordi endringen fant sted før Grimms lov (ifølge Ringe), ville den resulterende endringen faktisk være h₃w > gʷ. Dette ville vært mer sannsynlig hvis h₃ var en stemt velar obstruent til å begynne med. Hvis h₃ i stedet var en stemt labiovelar frikativ, slik det noen ganger blir foreslått, ville forandringen dermed ha vært ɣʷw > ɡʷ.

Referanser 

Lingvistikk
Lydlover